ການໂຈມຕີທາງອາກາດ ຂອງຝ່າຍລັດຖະບານຊີເຣຍ ສັງຫານ ຢ່າງນ້ອຍ 29 ຄົນ 
ອົງການສິ້ງຊອມ​ ສິດທິ​ມະນຸດຊີ​ເຣຍ ກ່າວ​​ໃນ​ວັນ​ອາທິດ​ມື້​ນີ້ວ່າ 18 ຄົນ ຊຶ່ງລວມທັງ​ເດັກນ້ອຍ 10 ຄົນ ​ແລະ ຜູ້ຍິງ 6 ຄົນ ​ຖືກ​ຂ້າ​ຕາຍ​​ ໃນ​ການຖິ້ມ​ລະ​ເບີດຫຼາຍຖ້ຽວ ​ໃສ່​​ເມືອງຕາບີຊາ.
ກຸ່ມສິ້ງຊອມຊີເຣຍ ກ່າວວ່າ ການໂຈມຕີທາງອາກາດຫຼາຍຖ້ຽວ ຂອງລັດຖະບານຊີເຣຍ ໃສ່ແຂວງ Homs ຢູ່ທາງພາກກາງ ຂອງປະເທດ ເມື່ອຕອນແລງຂອງວັນເສົາວານນີ້ ໄດ້ສັງຫານ ຢ່າງນ້ອຍ 29 ຄົນ ຮວມທັງເດັກນ້ອຍ 13 ຄົນ ອົງການສິ້ງຊອມສິດທິມະນຸດຊີເຣຍ ຫຼື Syrian Observatory for Human Rights ກ່າວໃນວັນອາທິດມື້ນີ້ວ່າ 22 ຄົນຖືກຂ້າ ຕາຍໃນການຖິ້ມລະເບີດ ຫຼາຍຖ້ຽວໃສ່ ເມືອງ Tabisa ໃນຈຳນວນພວກທີ່ເສຍຊີວິດນັ້ນ 16 ຄົນແມ່ນມາຈາກຄອບຄົວດຽວກັນ ອີກ 6 ຄົນຖືກຂ້າຕາຍໃນການໂຈມຕີທາງອາກາດ ຢູ່ໃນເມືອງ Wa’er ຜູ້ຊາຍ 3 ຄົນຢູ່ໃນຈຳນວນຜູ້ເສຍຊີວິດ ແມ່ນເປັນພີ່ນ້ອງກັນ